Document ID: 32009R1196

A BIZOTTSÁG 1196/2009/EU RENDELETE
(2009. december 4.)
az egyes tagállamok lobogója alatt közlekedő hajók által a NAFO-terület 3M körzetében folytatott, vörös álsügérekre irányuló halászat tilalmáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 26. cikke (4) bekezdésére,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (2) és különösen annak 21. cikke (3) bekezdésére,
mivel:
(1)
A fogási korlátozások hatálya alá tartozó vizeken tartózkodó közösségi hajókra és a közösségi vizekre bizonyos halállományok és halállománycsoportok tekintetében alkalmazandó halászati lehetőségeknek és a kapcsolódó feltételeknek a 2009. évre történő meghatározásáról szóló, 2009. január 16-i 43/2009/EK tanácsi rendelet (3) - különösen egyes, a NAFO-területen található állományok tekintetében - kvótákat állapít meg a 2009. évre.
(2)
A Bizottsághoz beérkezett információ szerint a közösségi hajók, illetve más szerződő felek hajói kimerítették a 2009. évre meghatározott, a mellékletben megnevezett állományra vonatkozó teljes kifogható mennyiséget.
(3)
Ezért a fent említett rendelet 1. lábjegyzetével összhangban erre az állományra nézve meg kell tiltani a halászatot, valamint a fedélzeten való tárolást, az át- és kirakodást,
ELFOGADTA EZT A RENDELETET:
1. cikk
A kvóta kimerítése
Úgy kell tekinteni, hogy az e rendelet mellékletében említett NAFO szerződő fél a mellékletben megnevezett állományra nézve kimerítette a 2009. évi teljes kifogható mennyiséget.
2. cikk
Tilalmak
Az e rendelet mellékletében említett tagállamok lobogója alatt közlekedő, illetve az e tagállamokban lajstromozott hajók a mellékletben megjelölt időponttól nem halászhatnak a mellékletben megnevezett állományra. Ettől az időponttól kezdve az e hajók által fogott, az adott állományba tartozó egyedek fedélzeten való tárolása, átrakodása és kirakodása is tilos.
3. cikk
Hatálybalépés
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. december 4-én.

Labels: 8
18
6